|  |  |
| --- | --- |
|  | **Afdeling for Pleje og Omsorg****Sagsbehandler**Susanne Johansen55 36 29 90sujo@vordingborg.dk8. februar 2021 |

Kære modtager af hjemmehjælp

**Lidt om vinter-beredskab og lidt om vacciner**

**Vinteren er kommet – og vi må forvente at den varer et stykke tid.**

Personalet udfører derfor alle de opgaver de kan udføre, men der vil forekomme aflysninger. Og der kan blive ændret i besøg fx til en telefonopringning i stedet. Og der kan forekomme større forsinkelser.

Besøg foretages ud fra princippet om, at indsatser for at hindre livstruende og svært helbredstruende situationer har højeste prioritet. Herefter kommer helbredstruende situationer og senere øvrige indsatser.

Personalet får hjælp af vinterberedskabet i den udstrækning det er muligt.

Vi har prøvet det før. Og vi ved at både naboer, familie og bekendte prøver at hjælpe så godt som muligt, når vejrliget er over os. Og vi må hjælpe hinanden godt igennem.

**Der vaccineres så hurtigt det er muligt, og i takt med at vacciner kommer til landet.**

Der informeres løbende og hver gang den næste aldersgruppe kan tilbydes vaccination. Det er Statens Serum Institut, der bestemmer rækkefølgen. Den kan ikke ændres.

Alle der modtager både personlig pleje og praktisk hjælp, og på ingen måde kan transportere sig til et vaccinationssted ved egen kraft eller ved andres hjælp tilbydes gratis transport.

Modtagere af hjemmehjælp kontaktes, når det er deres tur. Og der spørges, om der er familie, venner eller naboer, der hjælper med kørsel til vaccinestedet.

Foreløbig er flere aldersgrupper, der ønsker at blive vaccineret blevet det. Og flere er på vej:

De fleste + 85-årige, der modtager både personlig pleje og praktisk hjælp er vaccineret anden gang.

De fleste + 95-årige, der bor i eget hjem, blev vaccineret første gang d. 7. februar.

De fleste 65 til 84- årige, der modtager både personlig pleje og praktisk hjælp er vaccineret første gang i sidste uge.

Sundhedsstyrelsen har udarbejdet en vaccinationskalender. Vi ved derfor ikke præcis, hvornår det bliver din tur**. Det afhænger af, hvornår vaccine kommer til Region Sjælland, og hvilke målgrupper vaccinen er til.**

Det er Region Sjælland, som indkalder til vaccination. Læs mere her <https://www.regionsjaelland.dk/Sundhed/covid19/vaccine/Sider/saadan-bliver-du-indkaldt-til-vaccination.aspx> og se vejledning nederst på siden.

**Bestilling af tid til vaccine online**

Du bestiller tid via hjemmesiden [www.vacciner.dk](https://www.vacciner.dk/).

* Log på med dit NemId.
* Klik på det grønne felt, ”Bestil tid”.
* Vælg hvilket vaccinationssted, du vil bestille tid på.
* Klik på den dato, du ønsker at bestille tid til.
* Klik på det klokkeslæt, du ønsker at blive vaccineret.
* Gentag bestilling for 2. stik, da vaccinen kræver to stik.
* Bekræft dine tider.

Hvis du oplever, at du ikke kan finde en ledig tid, opfordres du til at prøve igen dagen efter. Der lægges løbende nye tider op, og alle der er blevet inviteret vil få mulighed for at blive vaccineret i den nærmeste tid og fremad mod foråret.

**Bestilling af tid uden NemID**

Hvis du ikke har NemID, skal du ringe til Corona Callcenter, hvis du bor i Region Sjælland på

Telefon 70 20 42 33, alle dage kl. 9-12 og kl. 13.00-19.30

Læs mere på <https://www.regionsjaelland.dk/Sundhed/covid19/vaccine/Sider/tidsbestilling-til-vaccination.aspx>

**Spørgsmål**

Der er mange, der ringer, fordi de bliver i tvivl om de er med på vaccinationslisten og ringer om næste vaccinationstidspunkt. Eller måske fortryder, er blevet indlagt på sygehus eller forhindret af andre årsager på vaccinationsdagen. Ved spørgsmål kan administrationen i Afdeling for Pleje og Omsorg kontaktes på telefon 55 36 29 30 på hverdage kl. 10 – 12. De tager imod spørgsmål og besvarer eller vender tilbage senere med svar.

Venlig hilsen

|  |  |
| --- | --- |
| Susanne JohansenÆldrechef |  |